Ο διαβήτης κύησης εμφανίζεται κατά τη διάρκεια μιας εγκυμοσύνης. Ο συγκεκριμένος διαβήτης οφείλεται σε ορμόνες που παράγονται από τον πλακούντα, καθώς το έμβρυο μεγαλώνει. Οι ορμόνες αυτές δυσκολεύουν τη δράση της ινσουλίνης και έτσι τα επίπεδα γλυκόζης αυξάνονται.
Οι περισσότερες γυναίκες με διαβήτη κύησης δεν εμφανίζουν κάποιο σύμπτωμα, οπότε όταν μια γυναίκα επιβεβαιώσει την εγκυμοσύνη της συστήνεται να ελέγξει και το σάκχαρό της. Η διάγνωση του διαβήτη κύησης γίνεται με το τεστ « καμπύλης σακχάρου». Το συγκεκριμένο τεστ μετράει το σάκχαρο πριν και ύστερα από την κατανάλωση συγκεκριμένου υγρού, το οποίο περιέχει μεγάλη ποσότητα ζάχαρης.
Μια εγκυμονούσα με αυξημένο σάκχαρο μπορεί να παρουσιάσει διάφορα συμπτώματα όπως συχνοουρία, κόπωση και αδυναμία, συχνές ουρολοιμώξεις και αυξημένη δίψα.